[pic] | COIMISIÚN NA gCOMHPHOBAL EORPACH |

An Bhruiséil30.10.2008

COIM(2008) 687 leagan deireanach

2006/0274 (COD)

TUAIRIM ÓN gCOIMISIÚN i gcomhréir le pointe (c) den tríú fomhír d'Airteagal 251(2) de Chonradh CE i dtaca le leasú Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 881/2004 lena mbunaítear Gníomhaireacht Eorpach Iarnróid

LENA LEASAÍTEAR AN TOGRA ÓN gCOIMISIÚN de bhun Airteagal 250(2) de Chonradh CE

2006/0274 (COD)

TUAIRIM ÓN gCOIMISIÚN i gcomhréir le pointe (c) den tríú fomhír d'Airteagal 251(2) de Chonradh CE i dtaca le leasú Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 881/2004 lena mbunaítear Gníomhaireacht Eorpach Iarnróid

1. Réamhrá

Foráiltear le pointe (c) den tríú fomhír d'Airteagal 251(2) de Chonradh CE go dtabharfaidh an Coimisiún tuairim uaidh maidir le leasuithe a mholann Parlaimint na hEorpa ag an dara léamh. Tá tuairim an Choimisiúin maidir leis an leasú atá molta ag an bParlaimint leagtha amach anseo thíos.

2. Cúlra

An dáta a seoladh an togra chuig Parlaimint na hEorpa agus chuig an gComhairle (doiciméad COIM(2006) 785 leagan deireanach - 2006/0274 COD): | 13.12.2006 |

Dáta na tuairime ó Choiste Eacnamaíoch agus Sóisialta na hEorpa: | 11.7.2007 |

Dáta na tuairime ó Pharlaimint na hEorpa ag an gcéad léamh: | 29.11.2007 |

An dáta a glacadh an comhsheasamh d'aonghuth | 3.3.2008 |

Dáta na tuairime ó Pharlaimint na hEorpa ag an dara léamh | 9.7.2008 |

3. CUSPÓIR AN TOGRA ÓN g COIMISIÚN

An 13 Nollaig 2006 ghlac an Coimisiún Eorpach sraith beart chun tacú le hathneartú earnáil na n-iarnród trí na constaicí ar ghluaiseacht traenacha ar fud líonra iarnróid na hEorpa a bhaint.

Sheol an Coimisiún an tionscnamh seo ar dhá mhórchúis:

- chun saorghluaiseacht traenacha laistigh den AE a éascú tríd an nós imeachta maidir le hinnill fhéinghluaiste a chur chun seirbhíse a dhéanamh níos trédhearcaí agus níos éifeachtaí.

- chun an timpeallacht rialála a shimpliú trí na treoracha maidir le hidirinoibritheacht iarnróid a chomhdhlúthú agus a chumasc.

Le ceann de na bearta seo leasaítear an Rialachán lenar bunaíodh an Ghníomhaireacht Eorpach Iarnróid d'fhonn cúraimí nua a thabhairt isteach chun saorghluaiseacht traenacha a éascú. Go háirithe:

- doiciméad tagartha a fhorbairt ina ndéantar crostagairtí do na rialacha náisiúnta uile a chuireann na Ballstáit i bhfeidhm chun rothra a chur chun seirbhíse;

- oibreacha chórais na n-údarás náisiúnta sábháilteachta a eagrú sa chaoi is go dtiocfaidh laghdú de réir a chéile ar líon na rialacha náisiúnta arna bhforchur ag gach Ballstát agus sa chaoi is go n-aithneofar na rialacha sin a mheastar a bheith ar aon dul le chéile;

- tuairimí teicniúla a ullmhú arna iarraidh sin ag na húdaráis náisiúnta sábháilteachta nó ag an gCoimisiún.

Thairis sin, i ngeall ar leasú an Rialacháin bhíothas in ann líon áirithe cúraimí a shoiléiriú i bhfianaise na taithí a fuarthas tar éis an Ghníomhaireacht a bhunú, go mór mór i gcomhthéacs bhunú chóras ERTMS (European Rail Traffic Management System) agus bhunú na gclár rothra.

4. TUAIRIM ÓN g COIMISIÚN AR NA LEASUITHE ATÁ MOLTA AG PARLAIMINT NA h EORPA

TAR ÉIS ROINNT MÍONNA IDIRBHEARTAÍOCHTA ANOIS FAOI UACHTARÁNACHT NA S lóivéine aimsíodh réiteach chun teacht ar chomhaontú le linn an idirphlé neamhfhoirmiúil an 24 Meitheamh 2008. Díríonn an comhaontú seo, go bunúsach, ar chúraimí na Gníomhaireachta i ndáil le ERTMS.

Féadfaidh an Coimisiún glacadh leis an leasú comhréitigh a ghlac Parlaimint na hEorpa ag an dara léamh.